Majandus-ja Kommunikatsiooniministeerium	         Teie:10.02.2026 nr 2-2/499-1
info@mkm.ee                                                                      Meie:26.02.2026 nr 7-1/481-1

Arvamuse andmine Vabariigi Valitsuse korralduse 
„Põhjamaade-Balti vesinikukoridori ja selle toimimiseks
vajaliku taristu riigi eriplaneeringu ja keskkonnamõju 
strateegilise hindamise algatamine“ eelnõu osas

Majandus- ja kommunikatsiooniministeerium on esitanud Kuusalu Vallavalitsusele arvamuse andmiseks Vabariigi Valitsuse korralduse „Põhjamaade-Balti vesinikukoridori ja selle toimimiseks vajaliku taristu riigi eriplaneeringu (edaspidi REP) ja keskkonnamõju strateegilise hindamise (edaspidi KSH) algatamine“ eelnõu.

Kuusalu Vallavalitsus tutvus 26.02.2026 istungil esitatud materjalidega ning andis korraldusega arvamuse esitatud eelnõu osas.

Kuusalu Vallavalitsus on seisukohal, et eelnõu seletuskirjas toodud joonisel 1 kuvatud planeeringuala ning võimalik trassikoridor ei ole Kuusalu valla osas põhjendatud ega ellu viidav. Kuusalu valda kirde-edela suunaliselt läbiv trassikoridor on neljast mereühendusest kõige pikem, majanduslikult ebaotstarbekam ning koormavam nii elanike kui ka keskkonna suhtes.

Väga suur osa Kuusalu valla pindalast on juba seotud kitsendustega, mis välistavad täielikult arendus- ja/või ehitustegevuse (Kaitseväe keskpolügoon, Soodla harjutusväli) või siis piiravad seda olulisel määral (Lahemaa rahvuspark, Põhja-Kõrvemaa looduskaitseala). 

Kuusalu Vallavalitsus on seisukohal, et eriplaneeringu algatamisele eelnevalt tuleb üle vaadata planeeritava ala ulatus ning loobuda vesiniku trassikoridori paiknemisest Kuusalu vallas. 

Lugupidamisega

(allkirjastatud digitaalselt)
Terje Kraanvelt
vallavanem

Lisa: Kuusalu Vallavalitsuse 26.02.2026 korraldus nr 47.

Kadi Raudla
kadi.raudla@kuusalu.ee